Document ID: 31975R0142

Komisijas Regula (EEK) Nr. 142/75
(1975. gada 20. janvāris),
ar ko groza Regulu (EEK) Nr. 616/72 attiecībā uz eksporta maksājumiem par olīveļļu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK [1] par eļļas un tauku tirgus kopīgo organizāciju, kurā jaunākie grozījumi izdarīti ar Regulu (EEK) Nr. 1707/73 [2],
ņemot vērā Padomes 1966. gada 27. oktobra Regulu Nr. 162/66/EEK [3] par eļļas un tauku tirdzniecību starp Kopienu un Grieķiju,
ņemot vērā Padomes 1967. gada 27. jūnija Regulu Nr. 171/67/EEK [4] par olīveļļas eksporta kompensācijām un maksājumiem, kurā jaunākie grozījumi izdarīti ar Regulu (EEK) Nr. 2429/72 [5], un jo īpaši tās 11. pantu,
tā kā saskaņā ar 4. pantu Komisijas 1972. gada 27. marta Regulā (EEK) Nr. 616/72 [6] par sīki izstrādātiem noteikumiem olīveļļas eksporta kompensāciju un maksājumu piemērošanai, kurā jaunākie grozījumi izdarīti ar Regulu (EEK) Nr. 2563/72 [7], Komisija nosaka eksporta maksājumus olīveļļai, kas ir safasēta iepakojumā, kura tilpums pārsniedz 5 kilogramus, ja Regulas Nr. 171/67/EEK 10. panta 2. punkta pirmajā daļā norādītā starpība pārsniedz konkrētu apjomu; tā kā pieredze rāda, ka, piemērojot šo noteikumu, eksporta maksājumi ir tikuši noteikti pat tad, ja olīveļļas eksports nerada traucējumus Kopienas vai pasaules olīveļļas tirgus darbībai; tā kā tādēļ būtu jāparedz, ka eksporta maksājumus nosaka pēc tādiem pašiem nosacījumiem par iepriekšminēto eļļu kā par eļļu, kas safasēta mazākos daudzumos;
tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 616/72 4. pantu aizstāj ar šo:
"4. pants
1. Komisija nosaka eksporta maksājumu olīveļļai, uz kuru attiecas kopējā muitas tarifa apakšpozīcija 15.07 A, ja starpība starp CIF cenu un cenu, kas reģistrēta Kopienas tirgū, veicina olīveļļas eksportu tādā apjomā, ka tas var radīt traucējumus Kopienas vai pasaules tirgus darbībai. Nosakot cenas Kopienas tirgū, ņem vērā kotāciju un cenas visreprezentatīvākajos ražošanas un eksporta tirgos.
Eksporta maksājumu pielāgo atbilstoši jebkurām izmaiņām situācijā.
2. Ja CIF cena pārsniedz tirgus mērķa cenu, eksporta maksājuma piemērošanu izvērtē vismaz reizi mēnesī saskaņā ar Regulas Nr. 136/66/EEK 39. pantā noteikto procedūru.
3. Komisija paziņo dalībvalstīm par iekasējamo eksporta maksājumu summu par 100 kg eksportētās eļļas, tiklīdz šādi maksājumi ir noteikti."
2. pants
Ar šo atceļ Regulas (EEK) Nr. 616/72 3. pantu.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1975. gada 20. janvārī

Labels: 3
8
2
17